Kedves kollégák!

Szeretnék vázolni egy ötletet, ami a jövő évadban bemutatásra kerülő darabok kapcsán fogalmazódott meg bennem. Annak ellenére, hogy remélhetőleg magunk mögött hagytuk vagy hagyjuk lassan a koronavírus járvánnyal járó kellemetlen és olykor veszélyes helyzeteket, még mindig van aktualitása ehhez a témához kapcsolódóan választott darabomnak.

Tamási Áron Hullámzó vőlegény címet viselő színjátékát tudomásom szerint még sosem alkalmazták a Nemzeti Színház színpadára, de merem állítani, hogy megfelelő precizitással és egy vakmerő csapattal közönségsikert is elérhetünk. A darab főszereplője Bodrogi Antal, aki egy tehetséges keramikus és fazekas, illetve a szobrokkal is rendkívül ügyesen bánik. A központi bonyodalom természetesen elmaradhatatlan: Antal dilemmával szembesül, mivel anyagi és erkölcsi/érzelmi csőd és szakadék szélén is áll egyben. Választhat, hogy egy gazdag, de idősebb, inkább öreg nőt vesz feleségül vagy dönthet egy bájos ámde szegény lánnyal kötött szerelem oldalán is, aki mellett viszont szellemi felfrissülés várja és az alkotói válságból való kilábalás lehetőségét jelenti számára.

Mi sem egyértelműbb, mint ahogyan azt Tamási Árontól megszokhattuk, a népiesség iszonyatos mennyiségben van jelen a teljes történet során, ami azonban tökéletesen párosul a maga filozofikus és olykor szofisztikált stílussal és hangnemmel. Az üzenet pedig a napnál is világosabban rajzolódik ki az értelemszerűen tengernyi csavart és fordulatot követően. Bodrogi Antal megtanítja nekünk, hogy válláljuk a ’kockázatot’ és inkább éljünk szegényebben, de kreatívabban és magunkhoz hűen, mint bárhogyan máshogy. Ez pedig nyilvánvalóan nem csak a művészvilágban képvisel fontos eszmei értékeket, hanem a mindennapi életben is, és itt vetődik fel a fentebb általam említett párhuzam.

A Covid-19 jelentősen rányomta förtelmes bélyegét minden ember ezáltal minden magyar és minden színházkedvelő lelkére is. Még ha csak utólag is, ajánljunk fel nekik egy kis erőt, melyből akár morzsát csíphetnek, akár nagy kanállal meríthetnek! Elengedhetetlen, hogy gondolatot ébresszünk vagy fejtsünk tovább az emberekben a saját szellem kitartásáról és az saját jellemhez való hűségről és ragaszkodásról melyet Tamási gyönyörűen mutat be egy egyszerű kézműves segítségével.

Mit gondoltok?